
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 234 


8 Οκτωβρίου 2002 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

268. Όργανα που αποφασίζουν ή γνωμοδοτούν και 

ειδικές ρυθμίσεις σε θέματα δημοσίων έργων 
που εκτελούνται από την «Εταιρεία Παγίων 
Ε.ΥΔ.Α.Π.». 1 

269. Ίδρυση Γυναικείας Κοινοβιακής Ιερός Μονής 
Υψώσεως του Τίμιου Σταυρού στην περιοχή 
Άγιος Κωνσταντίνος του Δημοτικού Διαμερίσμα¬ 
τος Καλλιθέας του Δήμου Κονίτσηςτης Ιερός Μη- 
τροπόλεως Δρυϊνουπόλεως, Πωγωνιανής και Κο- 


νίτσης. 2 

270. Ίδρυση Ενορίας του Ιερού Ναού Αγίου Παντελε- 
ήμονος της Ιερός Αρχιεπισκοπής Κρήτης στην 
περιοχή Αγάκου Μετόχι μέχρι την περιοχή Βαθιώ- 
τη, του Δήμου Γαζίου του Νομού Ηρακλείου 3 

271. Χορήγηση οικονομικής ενισχύσεως σε ορισμένες 

κατηγορίες ναυτικών λόγω εορτών Πάσχα 2002... 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 268 
Όργανα που αποφασίζουν ή γνωμοδοτούν και ειδικές 
ρυθμίσεις σε θέματα δημοσίων έργων που εκτελού- 
νται από την «Εταιρεία Παγίων Ε.ΥΔ.Α.Π.». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ.3 του άρθρου 19 καιτηςπαρ.1 
του άρθρου 18 του Ν. 1418/84 «Δημόσια έργα και ρυθμί¬ 
σεις συναφών θεμάτων» (Α' 23). 

2. Τις διατάξεις του Ν. 2744/1999 «Ρυθμίσεις θεμάτων 
της Εταιρείας Υδρεύσεως και Αποχετεύσεως Πρωτευού- 
σης (Ε.ΥΔ.Α.Π.) και άλλες διατάξεις» (Α' 222). 

3. Τις διατάξεις του Π.Δ. 155/2001 «Ρύθμιση θεμάτων 
σχετικών με την Εταιρεία Παγίων της Ε.ΥΔ.Α.Π. του άρ¬ 
θρου 4 του Ν. 2744/99"(ΑΊ27). 

4. Τις διατάξεις της απόφασης Υ6/31.10.2001 «Ανάθεση 
αρμοδιοτήτων Υπουργού Περιβάλλοντος, Χωροταξίας 


και Δημοσίων Έργων στους Υφυπουργούς Περιβάλλο¬ 
ντος, Χωροταξίας και Δημοσίων Έργων» (Β' 1484/2001) 

5. Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομικών» 
(ΒΊ 485/31.10.2001). 

6. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών» (Α' 57). 

7. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137),όπως προ¬ 
στέθηκε με το άρθρο 27 του Ν. 2081/92 (Α' 154) και τρο¬ 
ποποιήθηκε μετηνπαρ. 2εδ. α'του άρθρου 1 του Ν. 2469/ 
97 (Α' 38). 

8. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού ούτε του προϋπολογισμού της Εταιρείας Παγίων 
ΕΥΔΑΠ. 

9. Την αριθμ. 511/2002 γνωμοδότηση του Συμβουλίου 
της Επικράτειας με πρόταση των Υφυπουργών Οικονο¬ 
μίας και Οικονομικών και Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

Αρμόδια Όργανα 

Αρμόδιοι γιατη λήψη αποφάσεων κατάτιςδιατάξειςτου 
Ν. 1418/1984 «Δημόσια έργα και ρυθμίσεις συναφών θε¬ 
μάτων» όπως τροποποιήθηκε και ισχύει και των Προεδρι¬ 
κών Διαταγμάτων που εκδίδονται σε εκτέλεσή του για τα 
έργα που εκτελούνται από την Εταιρεία Παγίων ΕΥΔΑΠ, 
είναι ο Υπουργός Περιβάλλοντος, Χωροταξίας και Δημο¬ 
σίων Έργων, το Διοικητικό Συμβούλιο της Εταιρείας Πα¬ 
γίων ΕΥΔΑΠ, το Τεχνικό Τμήμα της Εταιρείας Παγίων ΕΥ- 
ΔΑΠ ή τα εξουσιοδοτημένα όργανα, σύμφωνα με τις ορ¬ 
γανωτικές διατάξεις της Εταιρείας Παγίων ΕΥΔΑΠ και 
όπως ειδικότερα ορίζεται στα επόμενα άρθρα. 

Άρθρο 2 

Διευθύνουσα Υπηρεσία - Προϊσταμένη Αρχή 

Τα αρμόδια όργανα στα οποία αναφέρεταιτο προηγού¬ 
μενο άρθρο είναι ειδικότερα: 

α) «Διευθύνουσα Υπηρεσία» ή «Επιβλέπουσα Υπηρε¬ 
σία» είναι η Διεύθυνση της Εταιρείας Παγίων ΕΥΔΑΠ σύμ¬ 
φωνα με τις εκάστοτε ισχύουσες οργανωτικές διατάξεις. 

β) «Προϊσταμένη Αρχή» ή «Εποπτεύουσα Αρχή» είναι το 
Διοικητικό Συμβούλιο της Εταιρείας Παγίων ΕΥΔΑΠ. 

Άρθρο 3 

Τεχνικό Συμβούλιο 

Τεχνικό Συμβούλιο είναι το Συμβούλιο Δημοσίων Έρ¬ 
γων της Γενικής Γ ραμματείας Δημοσίων Έργωντου ΥΠΕ- 
ΧΩΔΕ και τα σχετικά θέματα του παρόντος διατάγματος 
εισηγείται ο Διευθυντής της Εταιρείας Παγίων ΕΥΔΑΠ ή ο 
αναπληρωτής του. 

Άρθρο 4 

Αιτήσεις θεραπείας 

Στις αιτήσεις θεραπείας που ασκούνται σύμφωνα με τις 
διατάξεις του άρθρου 12 του Ν. 1418/1984 όπως ισχύει, 
αποφασίζει ο Υπουργός Περιβάλλοντος, Χωροταξίας και 
Δημοσίων Έργων μετά από γνώμη του Συμβουλίου Δημο¬ 
σίων Έργων της ΓΓΔΕ. 

Άρθρο 5 

Τελικές διατάξεις 

Τα θέματα που δεν ρυθμίζονται ειδικά με τις διατάξεις 
του παρόντος διέπονται από το Ν. 1418/1984 όπως κάθε 
φορά ισχύει και τα Προεδρικά Διατάγματα και τις κανονι¬ 
στικές αποφάσεις που εκδίδονται κατ'εξουσιοδότησή 
του. 

Άρθρο 6 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 1 Οκτωβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΦΥΠΟΥΡΓΟΙ 

ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΓΕΩΡΓΙΟΣ ΦΛΩΡΙΔΗΣ ΙΩΑΝΝΗΣ ΤΣΑΚΛΙΔΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 269 
Ίδρυση Γυναικείας Κοινοβιακής Ιεράς Μονής Υψώσεως 
του Τίμιου Σταυρού στην περιοχή Άγιος Κωνσταντίνος 
του Δημοτικού Διαμερίσματος Καλλιθέας του Δήμου 
Κονίτσης της Ιεράς Μητροπόλεως Δρύινουπόλεως, 
Πωγωνιανής και Κονίτσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39παρ. 3 του Ν. 590/1977 
«Περί του Καταστατικού Χάρτου της Εκκλησίας της Ελ¬ 
λάδος» (Α' 146). 

2. Το άρθρο 29Α του Ν. 1558/1985 (Α' 137), το οποίο 
προστέθηκε με το άρθρο 27του Ν. 2081/1992 (ΑΊ54), και 
τροποποιήθηκε με το άρθρο 1 παρ. 2α του Ν. 2469/1997 
(Α' 38). 

3. Τις 27/8.4.2002, 30/25.5.2000 και 47/ 3.8.2000 σύμ¬ 
φωνες γνωμοδοτήσεις του Σεβασμιωτάτου Μητροπολί¬ 
του της Ιεράς Μητροπόλεως Δρυϊνουπόλεως, Πωγωνια- 
νής και Κονίτσης. 


4. Την έγκριση της Διαρκούς Ιεράς Συνόδου της Εκκλη¬ 
σίας της Ελλάδος, που δόθηκε στην ΣΤ/6.10.2000 συνε¬ 
δρίαση της 144ης Συνοδικής Περιόδου. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή του Προϋπολογισμού Ν.Π.Δ.Δ. 

6. Την 487/2002 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Άρθρο 1 

Ιδρύεται η Γυναικεία Κοινοβιακή Ιερά Μονή Υψώσεως 
του Τίμιου Σταυρού στην περιοχή Άγιος Κωνσταντίνος 
του Δημοτικού Διαμερίσματος Καλλιθέας του Δήμου Κο¬ 
νίτσης της Ιεράς Μητροπόλεως Δρυϊνουπόλεως, Πωγω- 
νιανής και Κονίτσης. 

Άρθρο 2 

Η ισχύς του παρόντος άρχεται από της δημοσιεύσεώς 
του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 30 Σεπτεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 270 
Ίδρυση Ενορίας του Ιερού Ναού Αγίου Παντελεήμονος 
της Ιεράς Αρχιεπισκοπής Κρήτης στην περιοχή Αγά- 
κου Μετόχι μέχριτην περιοχή Βαθιώτη, του Δήμου Γα¬ 
ζιού του Νομού Ηρακλείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 36 παρ. 2του Ν. 590/1977 
«Περί του Καταστατικού Χάρτου της Εκκλησίας της Ελ¬ 
λάδος» (Α' 146) σε συνδυασμό με τις διατάξεις των άρ¬ 
θρων 2 και 3 του Κανονισμού 8/1979 της Ιεράς Συνόδου 
της Εκκλησίας της Ελλάδος «Περί Ιερών Ναών και Ενο¬ 
ριών» (Α1/1980). 

2) Τις διατάξεις του άρθρου 54 του Ν. 4149/1961 «Περί 
Καταστατικού Νόμου της εν Κρήτη Ορθοδόξου Εκκλη¬ 
σίας και άλλων τινων διατάξεων» (Α' 41). 

3) Το άρθρο 29 Α' του Ν. 1558/1985 (Α' 137), το οποίο 
προστέθηκε με το άρθρο 27 του Ν. 2081/1992 (Α' 154), και 
τροποποιήθηκε με το άρθρο 1 παρ. 2α του Ν. 2469/1997 
(Α' 38). 

4) Την 61/23.5.2002 σύμφωνη γνώμη του Μητροπολιτι- 
κού Συμβουλίου της Ιεράς Αρχιεπισκοπής Κρήτης. 

5) Την 175/2002 γνωμοδότηση του Δημοτικού Συμβου¬ 
λίου του Δήμου Γαζίου. 

6) Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή του Προϋπολογισμού Ν.Π.Δ.Δ. 

7) Την 488/2002 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

Ιδρύεται Ενορία του Ιερού Ναού Αγίου Παντελεήμονος 
της Ιερός Αρχιεπισκοπής Κρήτης στην περιοχή Αγάκου 
Μετόχι μέχρι την περιοχή Βαθιώτη, του Δήμου Γαζιού του 
Νομού Ηρακλείου. 

Άρθρο 2 

Η ισχύς του παρόντος άρχεται από της δημοσιεύσεώς 
του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 30 Σεπτεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 271 
Χορήγηση οικονομικής ενισχύσεως σε ορισμένες κατη¬ 
γορίες ναυτικών λόγω εορτών Πάσχα 2002. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 4 (παρ. 1, εδ. ιγ) και 5 του Ν. 6002/1934 
«Περί προστασίας των ανέργων εργατών θαλάσσης και 
των οικογενειών αυτών» (Α' 37) όπως συμπληρώθηκαν και 
αντικαταστάθηκαν αντίστοιχα με το άρθρο 1 του Α.Ν. 113/ 
1936«Περίσυμπληρώσεωςτου Ν. 6002 κ.λπ.» (Α'398) και 
το άρθρο 5 του Ν. 318/1976 «Περί συστάσεως οργανικών 
θέσεων του επιστημονικού και βοηθητικού Υγειονομικού 
προσωπικού του Οίκου Ναύτου» (ΑΊ11). 

β. Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (Α' 137) το οποίο προσετέθη με το 
άρθρο 27 του Ν. 2081/1992 (Α' 154), όπως αντικαταστά- 
θηκεαπότο άρθρο 1 παρ. 2ατου Ν. 2469/1997 (Α'38). 

γ. Τηςπαρ. 3του άρθρου 22του Ν. 2362/1995«ΠερίΔη- 
μοσίου Λογιστικού, ελέγχου των δαπανών του Κράτους 
και άλλες διατάξεις» (Α' 247). 

δ. Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (Α' 57). 

2. Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομικών» 
(Β' 1485). 

3. Την 4631/11/5.4.2002 πρόταση του Διοικητικού Συμ¬ 
βουλίου του Οίκου Ναύτου. 

4. Την 358/28.2.2002 γνωμοδότηση του Συμβουλίου 
Εμπορικού Ναυτικού. 

5. Το γεγονός ότι από τις διατάξεις του παρόντος Προ¬ 
εδρικού Διατάγματος προκαλείται δαπάνη επτακοσίων 
ογδόντα τεσσάρων χιλιάδων τετρακοσίων (784.400) ΕΥ¬ 


ΡΩ η οποία θα καλυφθεί εξ ολοκλήρου από τις εγγε¬ 
γραμμένες, στον ΚΑΕ 0652 του προϋπολογισμού εξό¬ 
δων του Οίκου Ναύτου οικονομικής χρήσεως 2002, πι¬ 
στώσεις. 

6. Την 340/28.6.2002 γνωμοδότηση του Συμβουλίου της 
Επικράτειας με πρόταση του Υπουργού Εμπορικής Ναυ¬ 
τιλίας και του Υφυπουργού Οικονομίας και Οικονομικών, 
αποφασίζουμε: 

Άρθρο 1 

Με την ευκαιρία των εορτών του Πάσχα 2002, παρέχε¬ 
ται έκτακτη οικονομική ενίσχυση, υπό μορφή βοηθήμα¬ 
τος, στις κατά τις διατάξεις του παρόντος κατηγορίες 
ανέργων ναυτικών από το Κεφάλαιο Ανεργίας και Ασθέ¬ 
νειας Ναυτικών (Ν. 6002/1934 ΦΕΚΑ'37). 

Το ύψος αυτής καθορίζεται σε: 

α) Εκατόν πενήντα (150,00) ΕΥΡΩ για τους άγαμους και 
τις άγαμες. 

β) Διακόσια (200,00) ΕΥΡΩ για τους έγγαμους ή έγγα¬ 
μες ή έχοντες παιδιά. 

Άρθρο 2 

1. Την οικονομική ενίσχυση του άρθρου 1 του παρό¬ 
ντος, δικαιούνται να λάβουν οι ναυτικοί που πληρούν τις 
εξής προϋποθέσεις: 

α) Έχουν συνολική θαλάσσια υπηρεσία μεγαλύτερη 
από πέντε (5) χρόνια, από την οποία δεκατέσσερις (14) 
μήνες τουλάχιστον μέσα στην τελευταία, πριν από την 5η 
Μάίου 2002, τριετία, ή είκοσι τέσσερις (24) μήνες συνολι¬ 
κή θαλάσσια υπηρεσία κατά την τελευταία, πριν από την 
5η Μάίου 2002, τετραετία. 

β) Έχει μεσολαβήσει, από την τελευταία απόλυσή τους 
και μέχρι την 5η Μάίου 2002, χρονικό διάστημα από τριά¬ 
ντα (30) ημέρες μέχρι δώδεκα (12) μήνες. 

γ) Είναι εγγεγραμμένοι στους καταλόγους ανέργωντου 
Γραφείου Ευρέσεως Ναυτικής Εργασίας (ΓΕΝΕ) και 
έχουν κάρτα ανεργίας. 

δ) Δεν παίρνουν σύνταξη ή δώρο από την πλοιοκτήτρια 
εταιρεία ή βοήθημα οποιοσδήποτε άλλης μορφής, κατά 
το χρόνο της καταβολής, πλην των περιπτώσεων των επι¬ 
δομάτων ασθένειας και ανεργίας του άρθρου 19 παρ. 2 
του Π.Δ. 894/1981 (Α'226) και του Π.Δ. 228/1998 (Α' 176) 
όπως αυτό τροποποιήθηκε από τα Π.Δ. 110/2000 (Α' 104) 
και 281/2001 (Α' 196) και δεν προστατεύονται από το 
Ίδρυμα Κοινωνικών Ασφαλίσεων (Ι.Κ.Α.) ή άλλο δημόσιο 
ασφαλιστικό φορέα. 

ε) Δεν έχουν επιδοθεί σε άλλη βιοποριστική απασχόλη¬ 
ση μετά την αναγραφομένη στο ναυτικό τους φυλλάδιο 
τελευταία απόλυση ή την αναγραφομένη στο διαβατήριό 
τους ημερομηνία εισόδου στη χώρα. 

Οι προϋποθέσεις των περιπτώσεων (α), (β) και (γ), πρέ¬ 
πει να συντρέχουν αθροιστικώς. Η συνδρομή τους ελέγ¬ 
χεται από το ναυτικό φυλλάδιο και το διαβατήριο του δι¬ 
καιούχου. 

Επικυρωμένα από τον Οίκο Ναύτου φωτοαντίγραφα δι- 
καιολογητικών φυλάσσονται στο φάκελο του δικαιούχου 
ναυτικού. 

2. Την οικονομική ενίσχυση του άρθρου 1 του παρό¬ 
ντος, δικαιούνται να λάβουν επίσης οι κατωτέρω κατηγο¬ 
ρίες ανέργων ναυτικών: 

α) Ναυτικοί που δεν μπορούν να εργασθούν γιατί πά¬ 
σχουν από χρόνια νοσήματα, εφ’ όσον έχουν πάνω από 
οκτώ (8) χρόνια θαλάσσια υπηρεσία. 

β) Ναυτικοί άνεργοι εγγεγραμμένοι στο ΓΕΝΕ που απολύ¬ 
θηκαν από τις τάξεις των Ενόπλων Δυνάμεων μετά την 5η 
Νοεμβρίου 2001 και μέχριτηνδη Μάίου 2002, εφοσον έχουν 
τουλάχιστον δύο (2) χρόνια συνολική θαλάσσια υπηρεσία. 

γ) Ναυτικοί άνεργοι εγγεγραμμένοι στο ΓΕΝΕ, που επι¬ 
δοτήθηκαν κατά τις διατάξεις του Π.Δ. 228/98 (Α' 176) 
όπως αυτό τροποποιήθηκε από τα Π.Δ. 110/00 (ΑΊ04) και 
281/2001 (Α' 196) για ένα εξάμηνο τουλάχιστον μετά την 
5η Μάίου 2001 και δεν ναυτολογήθηκαν από τότε περισ¬ 
σότερο από ένα (1) μήνα. 

δ) Ναυτικοί χανσενικοί που νοσηλεύονται σε Νοσοκο¬ 
μείο Λοιμωδών Νόσων ή παραμένουν στο σπίτι τους. 

ε) Ναυτικοί που φοιτούν στο Κέντρο Επιμόρφωσης Στε¬ 
λεχών Εμπορικού Ναυτικού και στη Σχολή Θαλαμηπόλων. 

στ) Ναυτικοί που φοιτούν στα Ειδικά Τμήματα υποψη¬ 
φίων Πλοιάρχων και Μηχανικών Γ τάξεως Εμπορικού 
Ναυτικού. 

Άρθρο 3 

1. Για τον υπολογισμό της αναφερόμενης στο άρθρο 2 
του παρόντος συνολικής θαλάσσιας υπηρεσίας, υπολογί¬ 
ζεται η υπηρεσία που έχει διανυθεί: 

α) Σε πλοία με Ελληνική Σημαία, 
β) Σε πλοία με ξένη Σημαία συμβεβλημένα με το Ναυτι¬ 
κό Απομαχικό Ταμείο (ΝΑΤ). 

γ) Σε πλοία με ξένη Σημαία μη συμβεβλημένα με το Ναυ¬ 
τικό Απομαχικό Ταμείο (ΝΑΤ), εφ’ όσον έχει εξαγορασθεί 
σύμφωνα με τις ισχύουσες διατάξεις. 

2. Το χρονικό διάστημα κατά το οποίο ο ναυτικός νοση¬ 
λεύτηκε σε Κλινική ή Νοσοκομείο, με δαπάνες του Οίκου 
Ναύτου ή του πλοιοκτήτη υπολογίζεται ως θαλάσσια υπη¬ 
ρεσία για τον σκοπό του παρόντος Προεδρικού Διατάγ¬ 
ματος. 

3. Δεν προσμετράται ως χρόνος θαλάσσιας υπηρεσίας, 
η υπηρεσία που διανύθηκε σε παροπλισμένα πλοία που 
δεν τηρούσαν ναυτολόγιο. 

4. Κατά τον υπολογισμό της θαλάσσιας υπηρεσίας και 
της ανεργίας ο μήνας υπολογίζεται σε τριάντα (30) ημέ¬ 
ρες, όπως ορίζει η περίπτωση 18 του άρθρου 1 του Π.Δ. 
894/81, τελευταία δε απόλυση λογίζεται η ημερομηνία μέ¬ 
χρι την οποία ο ναυτικός δικαιούται να λάβει αποζημίωση 
ή μισθό κατά τα άρθρα 62,66 και 75 του Κώδικα Ιδιωτικού 
Ναυτικού Δικαίου. 


Άρθρο 4 

Για τον χαρακτηρισμό ως χρόνιου, του νοσήματος των 
ναυτικώντης περιπτώσεως (α) της παραγράφου 2του άρ¬ 
θρου 2 του παρόντος, αρμόδιοι είναι: 

α) Η Κεντρική Υπηρεσία του Οίκου Ναύτου Πειραιά, για 
τις περιοχές αρμοδιότητος Οίκου Ναύτου Αθηνών - Πει¬ 
ραιώς και τέως Διοικήσεως Πρωτευούσης. 

β) Οι έμμισθοι ιατροί του Οίκου Ναύτου, για τις περιο¬ 
χές αρμοδιότητος Επαρχιακών Παραρτημάτων Οίκου 
Ναύτου. 

γ) Οι ιατροί του πλησιέστερου στην κατοικία του δικαι¬ 
ούχου Δημοσίου Νοσοκομείου, για τις υπόλοιπες περιο¬ 
χές- 

Άρθρο 5 

Η οικονομική ενίσχυση του άρθρου 1 καταβάλλεται 
στους δικαιούχους, εντός ανατρεπτικής προθεσμίας 30 
εργασίμων ημερών από της δημοσιεύσεως του παρό¬ 
ντος, με την προσέλευσή τους στον Οίκο Ναύτου Πειραιά 
ή στα κατά τόπους Κεντρικά Λιμεναρχεία, Λιμεναρχεία, 
Υπολιμεναρχεία και λοιπές Λιμενικές Αρχές οι οποίες 
έχουν εξουσιοδοτηθεί για το σκοπό αυτό. 

Άρθρο 6 

Η καταβολή της οικονομικής ενίσχυσης, πληντης περι- 
πτώσεως της παρ. 2δ του άρθρου 2 του παρόντος, κατα- 
χωρείται από την Αρχή που την καταβάλλει με ειδική πρά¬ 
ξη στο φυλλάδιο του ναυτικού, και ο δικαιούχος υπογρά¬ 
φει σχετική απόδειξη. 

Αν ο δικαιούχος δεν γνωρίζει να υπογράφει, η καταβο¬ 
λή γίνεται μπροστά σε δύο μάρτυρες, που υπογράφουν 
την απόδειξη, αντί του δικαιούχου. 

Στον Υπουργό Εμπορικής Ναυτιλίας, αναθέτουμε την 
δημοσίευση και εκτέλεση του παρόντος Διατάγματος. 

Αθήνα, 27 Σεπτεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

